પ્રથમ લોકસભામાં જોકે જનસંઘના શ્યામાપ્રસાદ મુખરજી, સામ્યવાદી પક્ષના એ. કે. ગોપાલન અને રેણુ ચક્રવર્તી, સમાજવાદી પક્ષના આચાર્ય કૃપલાની અને અશોક મહેતા જેવા કેટલાક રાજનેતાઓ અને પાર્લામેન્ટરી પદ્ધતિના અભ્યાસી ધુરંધરો કોંગ્રેસની સામે સંસદમાં બિરાજ્યા હતા છતાં કુલ ૪૯૯ સભ્યો પૈકી ૩૯૪ સભ્યો કોંગ્રેસ પક્ષના હતા, પરિણામે સરકારના વહીવટ અંગે કે વિવિધ ખરડા અંગે નહેરુને સંતોષ થાય એટલી હદે ચર્ચા કે આલોચના થતી ન હતી.